|  |
| --- |
| **Budapest Főváros VII. kerület Erzsébetváros Önkormányzata**  **dr. Pleva Dániel bizottsági elnök** |

Iktatószám: Napirendi pont: ….

**ELŐTERJESZTÉS**

**A Művelődési, Kulturális és Szociális Bizottság2024. november 18 - ai rendes**

**ülésére**

|  |  |
| --- | --- |
| **Tárgy:** | Javaslat a Művelődési, Kulturális és Szociális Bizottság Ügyrendjének módosítására |

**Készítette:**

Prógli Katalin

kulturális referens

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához minősített szavazattöbbség szükséges.**

**Tisztelt Bizottság!**

A Bizottság működését a Magyarország helyi önkormányzatairól szóló 2011. évi CLXXXIX. törvény, Budapest Főváros VII. Kerület Erzsébetváros Önkormányzata Képviselő-testületének Szervezeti és Működési Szabályzatáról szóló 38/2020. (IX.24.) önkormányzati rendelete, valamint a Bizottság 25/2013 (02.15.) számú határozatával elfogadott ügyrendje határozza meg. A Szervezeti és Működési Szabályzat 54. § (2.) bekezdése, valamint az ügyrend III.2. pontja alapján a Bizottság az alakuló, vagy az azt követő ülésén megalkotja vagy módosítja ügyrendjét.

Budapest Főváros VII. Kerület Erzsébetváros Képviselő-testülete 2024. október 22-ei ülésén módosította a Szervezeti és Működési Szabályzatáról szóló 38/2020. (IX.24.) önkormányzati rendeletét, mely a Bizottság ügyrendjének módosítását teszi szükségessé.

A módosítások elsősorban az Önkormányzat SZMSZ-ének történő megfelelést, számozási és nyelvhelyességi pontosításokat tartalmaznak, továbbá pontosításra került a jegyzőkönyv hitelesítőjének személyére vonatkozó szabályozás. Az Ügyrend ezen kívül kiegészül azzal a szabályozzással, miszerint az Elnök által a helyettesítésére kijelölt személyről a Bizottság határozattal dönt. A Képviselő-testület az alakuló ülésén döntött a Művelődési, Kulturális és Szociális Bizottság elnökének és tagjainak személyéről (előterjesztés melléklete), amely szükségessé teszi az ügyrend 5. számú mellékletének aktualizálását is.

A határozat mellékletben található módosított ügyrend a fenti változtatásokat foglalja magába, a módosítások dőlt betűvel szerepelnek.

Kérem a tisztelt Bizottságot az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …../2024. (XI.18.) határozata a Művelődési, Kulturális és Szociális Bizottság ügyrendjének módosításáról**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy a Művelődési, Kulturális és Szociális Bizottság 25/2013. (02.15.) számú határozatával elfogadott ügyrendjének módosítását a határozat melléklete szerinti tartalommal elfogadja.

**Felelős:** Dr. Pleva Dániel elnök

**Határidő:** 2024. november 18.

Budapest, 2024. november 18.

Dr. Pleva Dániel

bizottsági elnök

Mellékletek:

Előterjesztés melléklete: a Képviselő-testület 212-218/2024. (X.9.) határozatai

Határozati javaslat melléklete: A Művelődési, Kulturális és Szociális Bizottság ügyrendje a javasolt módosításokkal egységes szerkezetben.