|  |
| --- |
| **Budapest Főváros VII. kerület Erzsébetváros Önkormányzata**  **Szücs Balázs alpolgármester** |

Iktatószám:

Napirendi pont: ….

**ELŐTERJESZTÉS**

**A Művelődési, Kulturális és Szociális Bizottság2024. november 18 - ai rendes**

**ülésére**

|  |  |
| --- | --- |
| **Tárgy:** | Döntés az Erzsébetvárosi Bolgár Nemzetiségi Önkormányzat módosítási kérelméről |

**Készítette:**

Czikora Petra

irodavezető-helyettes

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága a 66/2024. (IV.22.) határozatában döntött az Erzsébetvárosi Bolgár Nemzetiségi Önkormányzat (továbbiakban: Támogatott, Önkormányzat) 2024. évi kulturális támogatásáról. (1. sz. melléklet). A támogatás igénybevételére Erzsébetváros Önkormányzata VIII/1806-3/2024 iktatószámon kötött támogatási szerződést a Támogatottal. (2. sz. melléklet). A támogatást Szveti Vlaszban megvalósuló nyári bolgár tánctábor költségeire fordíthatta.

Az Önkormányzat 2024. október 30. napján módosítási kérelmet nyújtott be, amelyben a támogatási szerződés módosítását kérte, tekintettel arra, hogy a nyári tánctábor a megfelelő létszám hiányában nem valósult meg, így a megítélt támogatást a kerületben megvalósuló bolgár táncoktatás költségeire fordítanák, 2024. november 18. és 2024. november 23. között. (3. sz. melléklet), amely amellett hogy a kerületben élő bolgár lakosság összetartozását erősíti, más nemzetiségek számára is bepillantást nyújt a bolgár kultúra szépségeibe.

A VIII/1806-3/2024. iktatószámú szerződés 11. pontjában foglaltak értelmében a támogatási szerződés támogatási időszak alatt egy alkalommal módosítható. A módosítási kérelem a szerződésben rögzített feltételeknek megfelelően határidőben benyújtásra került, így a Humánszolgáltató Iroda a módosítási kérelem elfogadását javasolja.

Kérem a tisztelt Bizottságot az előterjesztés megtárgyalására és az ’A’ határozati javaslat elfogadására.

**Határozati javaslat**

**„A”**

**Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága ….. /2024. (XI.18.) határozata az Erzsébetvárosi Bolgár Nemzetiségi Önkormányzat módosítási kérelmének elfogadásáról**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy

1. az Erzsébetvárosi Bolgár Nemzetiségi Önkormányzat által benyújtott **módosítási kérelemnek helyt ad,** amely alapjánatámogatás a bolgár nyári tábor költségei helyett a bolgár táncoktatás költségeire használható fel.

2. felhatalmazza a Polgármestert a VIII/1806-3/2024. támogatási szerződés, a határozat mellékletét képező módosításának aláírására.

**Felelős:** Niedermüller Péter polgármester

**Határidő**: 2024. december 18.

**„B”**

**Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága ….. /2024. (XI.18.) határozata az Erzsébetvárosi Bolgár Nemzetiségi Önkormányzat módosítási kérelmének elfogadásáról**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy az Erzsébetvárosi Bolgár Nemzetiségi Önkormányzat által benyújtott **módosítási kérelemnek nem ad helyt**.

**Felelős**: Niedermüller Péter polgármester

**Határidő**: 2024. november 18.

Budapest, 2024. november 18.

Szücs Balázs

alpolgármester

**Mellékletek:**

Előterjesztés mellékletei:

1 sz. melléklet: 66/2024. (IV.22.) MKSZB határozat

2. sz. melléklet: VIII/1806-3/2024 számú támogatási szerződés

3. sz. melléklet: Erzsébetvárosi Bolgár Nemzeti Önkormányzat kérelme

Határozati javaslat melléklete:

1. sz. melléklet: támogatási szerződés módosítása