

**PÁLYÁZATI FELHÍVÁS ESÉLYEGYENLŐSÉGI PROGRAMOK MEGVALÓSÍTÁSÁRA**



# I. A pályázat célja:

Budapest Főváros VII. kerület Erzsébetváros Önkormányzata (a továbbiakban: Támogató) a Helyi Esélyegyenlőségi Programjának Intézkedési tervében foglaltakat a civil szervezetek bevonásával kívánja megvalósítani.

A Helyi Esélyegyenlőségi Program öt célcsoport tekintetében határozta meg a megvalósítani kívánt intézkedéseket. A célcsoportok a következők: I. Mélyszegénységben élők és a romák esélyegyenlőségét, valamint a kerületi kulturális különbségek enyhítését célzó intézkedések; II. Gyermekek esélyegyenlőségét célzó intézkedések; III. Nők esélyegyenlőségét célzó intézkedések; IV. Idősek esélyegyenlőségét célzó intézkedések; V. Fogyatékosággal élők esélyegyenlőségét célzó intézkedések.

A Helyi Esélyegyenlőségi Program itt olvasható: <https://erzsebetvaros.hu/page/helyi-eselyegyenlosegi-program>

## I.1. A pályázat tárgya

**Jelen pályázat tárgya az Intézkedési tervben is nevesített, alábbi tevékenységek megvalósításának támogatása** (a zárójelben az Intézkedési terv vonatkozó pontja szerepel):

1. A többségi társadalmat érzékenyítő, szemléletformáló programok szervezése, különösen a mélyszegénységben élők munkaerőpiaci nehézségei (I./A., 1.D.) pont), a külföldi állampolgárok beilleszkedése (I./B, 4. pont), a nők elleni erőszak mint társadalmi jelenség (III./2. pont), a fogyatékkal élők mindennapi nehézségei (V./1.) témájában.
2. Digitális alapkompetencia fejlesztése a munkaerőpiaci esélyek és a felelős internethasználat elősegítése érdekében. (I./A. 6. pont, IV./2. pont)
3. Külföldi állampolgárok számára szervezett, a mindennapokban való eligazodásukat segítő programok, valamint közösségépítő programok. (I./B. 4. pont)
4. Prevenciós foglalkozások a férfiak és nők közötti egyenlőség, párkapcsolati erőszak témájában fiatalok számára. (III./9. pont)
5. A nők elleni erőszak áldozatai számára támogató, trauma feldolgozó csoportok szervezése. (III./4. pont)
6. A nők egészségmegőrzésének támogatása érdekében workshopok, szolgáltatások biztosítása. (III./12. pont)

A programok összeállítása során az Intézkedési tervben meghatározott tartalmakon túl további tartalmi elemek is bevonhatóak, amelyek a cél megvalósulását szolgálják. A tervezett programokat **ingyenesen** kell biztosítani és **Erzsébetvárosban** kell megvalósulniuk.

A pályázati cél részletes leírásában az alábbiakat kell bemutatni:

* a program célja, részletes bemutatása, az Intézkedési tervhez való kapcsolódása
* a tervezett megvalósítás dátuma, gyakorisága
* a bevonni kívánt célcsoport bemutatása, a résztvevők tervezett száma
* a program tervezett helyszíne.

# II. A pályázat benyújtására jogosult:

Az az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény 2. § 6. b-c) pontja szerinti **civil szervezet**, amely

a) erzsébetvárosi székhellyel rendelkezik és működését Erzsébetváros közigazgatási területén fejti ki vagy nem erzsébetvárosi székhelyű, de működését Erzsébetváros közigazgatási területén fejti ki és

b) kezdeményezte az erzsébetvárosi civil szervezek nyilvántartásába történő felvételét.

A **nyilvántartásba vétel iránti kérelem** az e-Pályázatkezelő felületen nyújtható be, a pályázat benyújtásával egyidejűleg is. A nyilvántartásba vétellel kapcsolatban az alábbi elérhetőségen olvasható további információ: <https://www.erzsebetvaros.hu/page/felhivas-civil-szervezetek-nyilvantartasba-vetelere>

# III. Támogatási időszak, elszámolható költségek:

1. ****A támogatás összege a **2025. február 1. – 2025. december 31**. közötti időtartamban (támogatási időszak) felmerült, a pályázatban megjelölt programok megvalósításának költségeire fordítható.
2. A támogatás minden, **a program megszervezésével összefüggő költségre** felhasználható. A támogatás a szervezet általános működését biztosító költségekre nem fordítható, működési jellegű kiadásra csak abban az esetben használható fel, amennyiben az igazoltan a program szervezése kapcsán merül fel. A működési jellegű kiadásokat az 5. melléklet tartalmazza.

# IV. A támogatás forrása, mértéke, támogatási intenzitás:

1. A támogatás nyújtásához rendelkezésre álló keretösszeg: az Önkormányzat 2024. évi költségvetésében **3.000.000 Ft** áll rendelkezésre e célra.
2. A támogatás igénybevételéhez **10% önerő szükséges**, a támogatási intenzitás 90%.

Az önerő biztosítható **pénzbeli vagy nem pénzbeli formában** (pl. bérköltség, saját ingatlan, önkéntesek bevonása, egyéb a programhoz kapcsolódó költség). A meglévő önerőt minden esetben igazolni szükséges.

1. A támogatás formája: egy összegben nyújtott, vissza nem térítendő támogatás.
2. A támogatás mértékének felső határa: **1.000.000 Ft**

# V. Pályázati korlátozások:

1. **Nem jogosult pályázat benyújtására** az a szervezet, amely

a) Erzsébetváros Önkormányzatával kötött hatályos közszolgáltatási, feladatellátási vagy egyéb együttműködésre irányuló szerződéssel, rendelkezik, az abban foglalt azonos feladatra.

b) a 2023. évben nyújtott támogatással kapcsolatban le nem zárt elszámolása van, vagy nyújtott támogatás visszafizetésére irányuló felszólításnak nem tett eleget, vagy a támogatás visszafizetésére irányuló beszedési megbízás nem vezetett eredményre

c) nem felelt meg az erzsébetvárosi civil szervezetek nyilvántartásába történő felvételnek.

A pályázat benyújtására nem jogosult szervezetek pályázata érdemi vizsgálat nélkül elutasításra kerül.

1. **Nem nyújtható támogatás** annak a szervezetnek, amely nem megfelelő vagy valótlan adatokat tartalmazó támogatási kérelmet nyújtott be, vagy a hiányosan benyújtott pályázat esetén a hiánypótlási felhívásnak a meghatározott határidőre nem tett eleget.
2. Jelen pályázati felhívás keretén belül **egy szervezet csak egy pályázatot** nyújthat be. A pályázat több támogatási cél megvalósítására is irányulhat.

# VI. A pályázat benyújtásának tartalmi és formai követelményei:

1. A pályázatot **kizárólag** **Erzsébetváros Önkormányzatának e-Pályázatkezelő felületén** (<https://palyazatkezelo.erzsebetvaros.hu>) **lehet** benyújtani. A pályázatkezelő felületére előzetesen regisztrálni szükséges.

**A pályázat érvényességének feltétele, hogy a pályázat benyújtásakor a pályázatkezelő rendszer által generált pályázati adatlap a Humánszolgáltató Irodára az elektronikus benyújtást követő 8 napon belül, a pályázó szervezet hivatalos képviselője által aláírva beérkezzen.**

1. **A pályázathoz csatolni kell az alábbi dokumentumokat:**
2. a felhívás 1. melléklete szerinti költségtervet,
3. a felhívás 2. melléklete szerinti átláthatósági nyilatkozatot,
4. a felhívás 3. melléklete szerinti, Összeférhetetlenség, illetve érintettség fennállásáról vagy hiányáról szóló nyilatkozatot, érintettség fennállása esetén a felhívás 4. melléklete szerinti Közzétételi kérelmet,
5. az önerő igazolására szolgáló dokumentumokat,
6. amennyiben a kérelmet benyújtó civil szervezet egy szervezet tag szervezete, az anyaszervezet befogadó nyilatkozatát,
7. a civil szervezet 2023. évi beszámolójának – közhasznú szervezet esetén közhasznúsági jelentésének – letétbe helyezését igazoló dokumentumot, amennyiben az a civil szervezetek közhiteles nyilvántartásban még nem szerepel,
8. köznevelési és szociális intézmények számára szervezett program esetén az intézmény befogadó nyilatkozatát,
9. amennyiben pályázó a pályázott program megvalósításába más civil szervezetet bevon, a bevont szervezet erre irányuló nyilatkozatát.
10. Amennyiben a pályázott program megvalósításába a pályázó más civil szervezetet bevon, a támogatási kérelem részletes indokolásában ki kell térni arra, hogy a bevont szervezettel a pályázó milyen módon és miben működik együtt a program megvalósítása során.
11. A pályázat hiányos benyújtása esetén **hiánypótlásra egy alkalommal van lehetőség**. A hiánypótlási felhívásról szóló értesítést a pályázatkezelő felületén regisztrált elektronikus címre kézbesítjük, a hiánypótlásra nyitva álló határidő 8 nap. A határidő kezdő napja az elektronikus levél közlésének napja.

# VII. A pályázat benyújtásának határideje módja:

A pályázatot a <https://palyazatkezelo.erzsebetvaros.hu> oldalon elérhető elektronikus pályázatkezelő felületen, regisztrációt követően lehet benyújtani **2024. december 31. napjáig.**

**A VI.1. pont szerinti aláírt pályázati adatlapot az elektronikus benyújtást követő 8 napon belül a szervezet hivatalos képviselője által aláírva be kell nyújtani az alábbi módok valamelyikén:**

* személyesen a Polgármesteri Hivatal Humánszolgáltató Irodáján Czikora Petra részére (1076 Budapest, Garay u. 5.) hétfő, kedd, csütörtöki napokon 8.00-16.00 óra között, szerdai napokon 8.00-18.00 óra között. A Polgármesteri Hivatal **2024. december 23. – 2025. január 5. közötti időszakban történő zárva tartására tekintettel** a 2024. december 20-a után benyújtott pályázatok pályázati adatlapjának **személyes benyújtására** **2025. január 6-8. között** van lehetőség
* ügyfélkapun/cégkapun keresztül (Hivatali kapu elérhetőség: rövid név BPVIIPH KRID kód: 500127390)
* e-papír alkalmazáson keresztül az epapir.gov.hu oldalon.

# VIII. A pályázatok elbírálásának módja, értesítés a támogató döntéséről

1. A pályázatokat Erzsébetváros Önkormányzata Képviselő-testületének Művelődési, Kulturális és Szociális Bizottsága (a továbbiakban: Bizottság) bírálja el az általa létrehozott szakmai előkészítő bizottság előzetes véleménye alapján a benyújtási határidőt követő 30 napon belül. Alapítvány részére nyújtandó támogatás esetén a Bizottság javaslata alapján a Képviselő-testület dönt a támogatás odaítéléséről a soron következő ülésén. Csak a felhívásban meghatározott feltételeknek megfelelő, hiánytalanul benyújtott pályázat részesülhet támogatásban.
2. A Bizottság a pályázatok elbírálása során az alábbi szempontokat veszi figyelembe:
3. a program minősége, az Intézkedési tervben szereplő célkitűzések megvalósításának elősegítése (50%)
4. a bevont személyek nagyságrendje, célcsoportja (15 %)
5. annak vállalása, hogy a programon résztvevőknek legalább 70%-a rendelkezik VII. kerületi lakóhellyel vagy tartózkodási hellyel (10%)
6. a pályázati program és a költségvetés összhangja, kidolgozottsága (15 %)
7. az igényelt támogatás összege, a bevont pénzbeli önerő mértéke (10%).

A megítélt támogatás összege az egyes bírálati szempontoknál meghatározott százalékos értékek összegének figyelembevételével kerül megállapításra.

1. **Amennyiben az igényelt összegnél alacsonyabb összegű támogatást ítél meg a döntéshozó, a pályázó szervezetnek ehhez igazodóan módosítania kell a benyújtott költségtervét a támogatási szerződés megkötése előtt.** A költségterv módosítása során az eredeti költségtervben szereplő tételeken túl, új tételek nem szerepeltethetőek. A költségterv módosítására az erre irányuló elektronikus úton közölt felhívást követő 30 napon belül van lehetőség. Amennyiben a Támogatott a módosított költségtervet a felhívásban megjelölt határidőre nem nyújtja be, a támogatói döntés hatályát veszti.
2. A Bizottság és a Képviselő-testület döntése ellen jogorvoslatnak nincs helye.
3. A pályázatok elbírálásáról a döntés meghozatalát követő 20 napon belül elektronikus úton értesülnek a pályázók. Továbbá Támogató a hivatalos honlapján ([www.erzsebetvaros.hu](http://www.erzsebetvaros.hu)) közzéteszi a támogatottak nevét, a támogatás célját, összegét.
4. A nyertes pályázó (a továbbiakban: Támogatott) köteles a támogatási szerződés elkészültéről szóló értesítést követő 20 napon belül a szerződést aláírni. Amennyiben a Támogatottnak felróható okból ezen határidőt követő 30 napon belül nem kerül megkötésre a támogatási szerződés, a támogatói döntés hatályát veszti.
5. A támogatási szerződés elválaszthatatlan részét képezi a „Felhatalmazó levél azonnali beszedési megbízásra” című dokumentum, ennek benyújtásáig a támogatási szerződés a Támogató részéről nem kerül aláírásra.
6. A támogatási szerződés megkötéséhez a Támogatottnak be kell nyújtania továbbá az állami adóhatóság által kiállított köztartozásmentes igazolást, kivéve, ha a szervezet szerepel a köztartozásmentes adózói adatbázisban. **A támogatási szerződés megkötésének és a támogatás folyósításának gördülékenyebbé tétele érdekében javasoljuk az adatbázisba történő regisztrációt!** A szerződés megkötéséig be kell mutatni továbbá a szervezet képviseletére jogosult aláírási címpéldányának eredeti példányát vagy közjegyző által hitelesített másolatát, kivéve, ha azt a nyilvántartásba vételi eljárás során vagy a pályázathoz benyújtotta.

# IX. A támogatás felhasználására vonatkozó feltételek

1. A Támogatott a támogatási szerződésben meghatározott határidőig és módon köteles a támogatás felhasználásáról benyújtani a szakmai és pénzügyi beszámolóját.
2. Támogatott köteles az elnyert támogatásból megvalósuló program időpontjáról a pályázat kiíróját legalább a program időpontját megelőző 30 nappal tájékoztatni.
3. A Támogatott a támogatási szerződés aláírásával tudomásul veszi, hogy a támogatás felhasználását és a támogatás felhasználása során keletkező további megállapodásokat az Állami Számvevőszék vizsgálhatja. A támogatás célszerű felhasználását és annak szakszerű dokumentálását a Támogató bármikor ellenőrizheti. Az ellenőrzések lefolytatása során a Támogatott együttműködésre köteles.

# X. Vonatkozó jogszabályok

Az államháztartásról szóló 2011. évi CXCV. törvény

Az államháztartásról szóló törvény végrehajtásáról szóló 368/2011. (XII. 31.) Korm. rendelet

Budapest Főváros VII. kerület Erzsébetváros Önkormányzata Képviselő-testületének az államháztartáson kívülre nyújtott támogatások rendjéről szóló 15/2020. (IV.17.) önkormányzati rendelete

# XI. Tájékoztatás

A pályázattal kapcsolatban további információ a Humánszolgáltató Irodán Czikora Petrától (Tel: 462-3322; [Czikora.Petra@erzsebetvaros.hu](mailto:Czikora.Petra@erzsebetvaros.hu)) kérhető.

Budapest, 2024. november 18.

Budapest Főváros VII. kerület

Erzsébetváros Önkormányzata

