|  |
| --- |
| **Budapest Főváros VII. kerület Erzsébetváros Önkormányzata**  **Gyuris Gabriella irodavezető** |

Iktatószám:

Napirendi pont: ….

**ELŐTERJESZTÉS**

**A Művelődési, Kulturális és Szociális Bizottság** **2024. november 18-ai rendes ülésére**

|  |  |
| --- | --- |
| **Tárgy:** | Javaslat a kerületi óvodák 2023/2024. nevelési évre vonatkozó szakmai beszámolóinak, illetve a 2024/2025. nevelési évre vonatkozó munkaterveinek elfogadásáról |

**Készítette:**

Tóth Tímea

köznevelési referens

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

A nemzeti köznevelésről szóló 2011. évi CXC. törvény (a továbbiakban: Nkt.) 83. § (2) bekezdés

* g) pontja értelmében **a fenntartó jóváhagyja a köznevelési intézmény** **éves munkatervét**,
* j) pontja értelmében **a fenntartó dönt a nevelési-oktatási intézmény munkáját átfogó** **beszámolók elfogadásáról**.

*Budapest Főváros VII. Kerület Erzsébetváros Önkormányzatának Képviselő-testülete a 285/2023.(IX.20.) határozatával arról döntött, hogy a 2023-2024-es nevelési évtől visszavonásig az önkormányzat fenntartásában működő óvodák SZMSZ-ének, pedagógiai programjának, éves munkatervének, továbbképzési programjának jóváhagyásával; a nevelési-oktatási intézmény munkáját átfogó elemzések, értékelések, beszámolók elfogadásával; valamint a házirend ellenőrzésével kapcsolatos jogkörét átruházza a Művelődési, Kulturális és Szociális Bizottságra (előterjesztés 1. melléklete)*

A hatékony óvodai működés egyik alappillére a jogszabályi és szakmai elvárásoknak megfelelő éves munkaterv és beszámoló. E dokumentumok szakmai jelentőségét tovább növeli az a tény, hogy a nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet (a továbbiakban: EMMI rendelet) 148. és 149. § -ai alapján az óvodában folytatott tanfelügyeleti ellenőrzés vizsgálja, hogy a köznevelési intézmény miként valósította meg a pedagógiai programjában és a munkatervében foglaltakat. A vizsgálathoz a tanfelügyelet ellenőrzi az intézmény utolsó két nevelési évéhez tartozó munkatervét és beszámolját, illetve előírja az intézmények részére e dokumentumok informatikai felületre történő feltöltését. Az ellenőrzés területei és módszertana az Oktatási Hivatal által kiadott Országos pedagógiai-szakmai ellenőrzés című kézikönyvban kerülnek meghatározásra, melyek alapján az Oktatási Hivatal feladata vizsgálni az éves munkaterv és beszámoló szakmai szempontoknak való megfelelését.

**I.**

Az önkormányzat fenntartásában működő óvodák vezetői megküldték a fenntartó részére a 2023/2024. nevelési évben végzett szakmai tevékenységükről készült szakmai **beszámoló**ikat *(határozati javaslat 1-7. melléklete).*

A beszámolókból megállapítható, hogy mindegyik áttekinthető, témakörönként részletesen tagolt, szövegesen megfogalmazott, sok esetben táblázati elrendezésben is megjelenített adatokat, mért eredményeket tartalmaz.

A beszámolók megfelelő részletezettséggel teljes körű tájékoztatást nyújtanak többek között az intézményben folyó pedagógiai munka megvalósulásának eredményéről; az adott nevelési év kiemelt és egyéb feladatainak intézményi megvalósításáról vagy meghiúsulásának okáról; a személyi állományban és a gyermeklétszámban történt változások alakulásáról; a belső és külső kapcsolatrendszer működéséről; a pedagógiai munka megvalósításához kapcsolódó gazdálkodási, tárgyi, infrastrukturális feltételek meglétéről, vagy hiányáról; a különleges bánásmódot igénylő gyermekek ellátásával kapcsolatos teendők teljesüléséről; a speciális és egyedi intézményi feladatokból eredő tevékenységek során elért eredményekről (pl.: Bázisintézményi feladatokhoz kapcsolódó eredmények, Mesterpedagógus fokozat elérésével összefüggésben keletkezett feladatok), továbbá tartalmazza a munkaközösségek, szakmai műhelyek és a fejlesztő szakemberek értékeléseit.

A beszámolók sok esetben tényadatokra épülő elemzéseket, összegzéseket, előremutató további cél- és feladat meghatározásokat is tartalmaznak. A beszámolókat az óvodák nevelőtestületei és szülői szervezetei megismerték, tartalmukat elfogadták. A szakmai beszámolóval az óvoda vezetése nyilvánossá teszi a nevelési év zárásaként az óvodában végzett szakmai munka eredményét.

**II.**

Az Nkt. 4. § 19. pontja az óvodában a nevelési évet szeptember 1-jétől a következő év augusztus 31-ig terjedő időszakban határozza meg. Ezek alapján az óvodák a következő nevelési évre vonatkozó munkatervüket minden nevelési év kezdetén készítik el.

Az EMMI rendelet 3. § (1) bekezdése értelmében az óvodai munkaterv határozza meg az óvodai nevelési év helyi rendjét, melynek elkészítéséhez az igazgató kikéri a nevelőtestület és a szülői közösség véleményét is.

Az EMMI rendelet 3. § (2) bekezdése kimondja, hogy az óvodai munkatervben kell meghatározni:

* az óvodai nevelés nélküli munkanapok időpontját és felhasználását,
* az óvodai élethez kapcsolódó ünnepek megünneplésének időpontját,
* az előre tervezhető nevelőtestületi értekezletek, szülői értekezletek, fogadóórák időpontját,
* az intézmény bemutatkozását szolgáló pedagógiai célú óvodai nyílt nap tervezett időpontját, valamint
* minden egyéb, a nevelőtestület által szükségesnek ítélt kérdést.

Ezeken túlmenően az óvodák munkatervei tartalmazzák többek között:

* a nevelési év helyi rendjének meghatározását,
* az óvoda ügyeleti illetve zárva tartásának időszakait,
* a nevelési év során megvalósítandó kiemelt és általános pedagógiai célokat, feladatokat,
* az óvodavezető mesterpedagógus programjának megvalósításához kapcsolódó feladatait (amelyik óvodánál releváns),
* bázisintézményi, a zöld óvoda, madárbarát óvoda címmel kapcsolatos feladatok meghatározását (amelyik óvodánál releváns),
* továbbképzéssel, önértékelésel kapcsolatos aktuális feladatokat,
* szakmai műhelyek tervezett tevékenységeit,
* gazdálkodássak kapcsolatos tervezéseket,

továbbá koherensek a közneveléssel összefüggő hatályos jogszabályokkal.

Az önkormányzat fenntartásában működő óvodák igazgatói megküldték a fenntartó részére a 2024/2025. nevelési évre vonatkozó **munkaterv**eiket *(határozati javaslat 8-14. melléklete).*

Valamennyi óvodai munkaterv tartalmazza a jogszabály által meghatározott, fentebb felsorolt tartalmi elemet. A szóban forgó dokumentumokat az egyes óvodák nevelőtestülete és szülői közössége megismerte, tartalmukat elfogadta.

Fentieket figyelembe véve javaslom az Erzsébetvárosi Bóbita Óvoda, az Erzsébetvárosi Brunszvik Teréz Óvoda, az Erzsébetvárosi Csicsergő Óvoda, az Erzsébetvárosi Dob Óvoda, az Erzsébetvárosi Kópévár Óvoda, az Erzsébetvárosi Magonc Óvoda és az Erzsébetvárosi Nefelejcs Óvoda 2023/2024. nevelési évre vonatkozó szakmai beszámolóinak, valamint a 2024/2025. nevelési évre vonatkozó munkaterveinek elfogadását.

**Határozati javaslatok**

**Budapest Főváros VII. kerület Erzsébetváros Önkormányzat Képviselő-testületének Művelődési, Kulturális és Szociális Bizottságának …./2024. (XI.18.) határozata a kerületi óvodák 2023/2024. nevelési évre vonatkozó szakmai beszámolóinak, illetve a 2024/2025. nevelési évre vonatkozó munkaterveinek elfogadása tárgyában**

1. Budapest Főváros VII. kerület Erzsébetváros Önkormányzat Képviselő-testületének Művelődési, Kulturális és Szociális Bizottsága úgy dönt, hogy
2. az Erzsébetvárosi Bóbita Óvoda 2023/2024. nevelési évre vonatkozó szakmai beszámolóját a határozat 1. melléklete szerinti tartalommal elfogadja,
3. az Erzsébetvárosi Brunszvik Teréz Óvoda 2023/2024. nevelési évre vonatkozó szakmai beszámolóját a határozat 2. melléklete szerinti tartalommal elfogadja,
4. az Erzsébetvárosi Csicsergő Óvoda 2023/2024. nevelési évre vonatkozó szakmai beszámolóját a határozat 3. melléklete szerinti tartalommal elfogadja,
5. az Erzsébetvárosi Dob Óvoda 2023/2024. nevelési évre vonatkozó szakmai beszámolóját a határozat 4. melléklete szerinti tartalommal elfogadja,
6. az Erzsébetvárosi Kópévár Óvoda 2023/2024. nevelési évre vonatkozó szakmai beszámolóját a határozat 5. melléklete szerinti tartalommal elfogadja,
7. az Erzsébetvárosi Magonc Óvoda 2023/2024. nevelési évre vonatkozó szakmai beszámolóját a határozat 6. melléklete szerinti tartalommal elfogadja,
8. az Erzsébetvárosi Nefelejcs Óvoda 2023/2024. nevelési évre vonatkozó szakmai beszámolóját a határozat 7. melléklete szerinti tartalommal elfogadja,
9. az Erzsébetvárosi Bóbita Óvoda 2024/2025. nevelési évre vonatkozó munkatervét a határozat 8. melléklete alapján jóváhagyja,
10. az Erzsébetvárosi Brunszvik Teréz Óvoda 2024/2025. nevelési évre vonatkozó munkatervét a határozat 9. melléklete alapján jóváhagyja,
11. az Erzsébetvárosi Csicsergő Óvoda 2024/2025. nevelési évre vonatkozó munkatervét a határozta 10. melléklete alapján jóváhagyja,
12. az Erzsébetvárosi Dob Óvoda 2024/2025. nevelési évre vonatkozó munkatervét a határozat 11. melléklete alapján jóváhagyja,
13. az Erzsébetvárosi Kópévár Óvoda 2024/2025. nevelési évre vonatkozó munkatervét a határozat 12. melléklete alapján jóváhagyja,
14. az Erzsébetvárosi Magonc Óvoda 2024/2025. nevelési évre vonatkozó munkatervét a határozta 13. melléklete alapján jóváhagyja,
15. az Erzsébetvárosi Nefelejcs Óvoda 2024/2025. nevelési évre vonatkozó munkatervét a határozat 14. melléklete alapján jóváhagyja.
16. Felhatalmazza a Polgármestert jelen határozat 1-14. pontjai esetében a kerületi óvodák 2023/2024. nevelési évre vonatkozó beszámolóinak, valamint a 2024/2025. nevelési évre vonatkozó munkaterveinek aláírására.

**Felelős:** Niedermüller Péter polgármester

**Határidő:** I. pont esetében:2024. november 18.

II. pont esetében: 2024. november 30.

Budapest, 2024. november 7.

**Gyuris Gabriella**

irodavezető

**Mellékletek:**

Előterjesztés melléklete:

285/2023.(IX.20.) Képviselő-testületi határozat

Határozati javaslat mellékletei:

1. Az Erzsébetvárosi Bóbita Óvoda 2023-2024. nevelési évre vonatkozó éves beszámolója
2. Az Erzsébetvárosi Brunszvik Teréz Óvoda 2023-2024. nevelési évre vonatkozó éves beszámolója
3. Az Erzsébetvárosi Csicsergő Óvoda 2023-2024. nevelési évre vonatkozó éves beszámolója
4. Az Erzsébetvárosi Dob Óvoda 2023-2024. nevelési évre vonatkozó éves beszámolója
5. Az Erzsébetvárosi Kópévár Óvoda 2023-2024. nevelési évre vonatkozó éves beszámolója
6. Az Erzsébetvárosi Magonc Óvoda 2023-2024. nevelési évre vonatkozó éves beszámolója
7. Az Erzsébetvárosi Nefelejcs Óvoda 2023-2024. nevelési évre vonatkozó éves beszámolója
8. Az Erzsébetvárosi Bóbita Óvoda 2024/2025. nevelési évre vonatkozó munkaterve
9. Az Erzsébetvárosi Brunszvik Teréz Óvoda 2024/2025. nevelési évre vonatkozó munkaterve
10. Az Erzsébetvárosi Csicsergő Óvoda 2024/2025. nevelési évre vonatkozó munkaterve
11. Az Erzsébetvárosi Dob Óvoda 2024/2025. nevelési évre vonatkozó munkaterve
12. Az Erzsébetvárosi Kópévár Óvoda 2024/2025. nevelési évre vonatkozó munkaterve
13. Az Erzsébetvárosi Magonc Óvoda 2024/2025. nevelési évre vonatkozó munkaterve
14. Az Erzsébetvárosi Nefelejcs Óvoda 2024/2025. nevelési évre vonatkozó munkaterve