|  |
| --- |
| **Budapest Főváros VII. kerület Erzsébetváros Önkormányzata**  **Gyuris Gabriella Humánszolgáltató Iroda vezetője** |

Iktatószám:

Napirendi pont: ….

**ELŐTERJESZTÉS**

**A Művelődési, Kulturális és Szociális Bizottság 2024. november 18 - ai rendes**

**ülésére**

|  |  |
| --- | --- |
| **Tárgy:** | Javaslat a Bischitz Johanna Integrált Humán Szolgáltató Központ ellátási egysége szakmai programjának módosítására |

**Készítette:**

Vincze Péter

szociális intézményi referens

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata önként vállalt feladatként biztosítja a gyermekek védelméről és a gyámügyi igazgatásról szóló 1997. évi XXXI. törvény 44/D. §-ában meghatározott alternatív napközbeni ellátást a fenntartásában működő Bischitz Johanna Integrált Humán Szolgáltató Központ *(továbbiakban: Humán Szolgáltató)* által.

Az alternatív napközbeni ellátás valamely gyermekekből álló célcsoport életkori sajátosságaihoz, illetve a szülők speciális élethelyzetéhez igazodó, a gyermekek társadalmi beilleszkedését és közösségi tevékenységét elősegítő, a helyi szükségleteknek és igényeknek megfelelően változó módon vagy rendszeres időközönként tematikus program szerint, meghatározott időtartamokra megszervezett, önálló szakmai programban rögzített tevékenység, amelynek biztosítása során kiemelt figyelmet kell tulajdonítani a szocializációnak, a korai, egyéni és csoportos fejlesztésnek, valamint a prevenciónak.

A 2022. évben elfogadott szakmai program az intézmény által felülvizsgálatra került, amelynek eredményeként aktualizálásra került a Varázsdoboz Fejlesztő Központ és Játszóház szakmai programja, figyelembe véve az intézmény sajátosságát, egyediségét, az eddigi működés során megszerzett szakmai tapasztalatokat, lakossági igényeket.

A Humán Szolgáltató igazgatója 2024. október 28. napján megküldte a Humánszolgáltató Iroda részére a Varázsdoboz Fejlesztő Központ és Játszóház szakmai programjának módosítását.

Az igazgatói indoklást jelen előterjesztés melléklete tartalmazza.

A Képviselő-testület 336/2018. (XI.14.) határozata értelmében a szakmai program módosításáról átruházott hatáskörben a Művelődési, Kulturális és Szociális Bizottság jogosult döntést hozni.

***Kérem a Tisztelt Bizottságot az előterjesztés megtárgyalására és a határozati javaslat elfogadására.***

**HATÁROZATI JAVASLAT**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …/2024. (XI.18.) határozata a Bischitz Johanna Integrált Humán Szolgáltató Központ Varázsdoboz Fejlesztő Központ és Játszóház szakmai programjának módosításáról**

1. Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy
2. 1. a határozati javaslat melléklete szerinti tartalommal elfogadja a Bischitz Johanna Integrált Humán Szolgáltató Központ Varázsdoboz Fejlesztő Központ és Játszóház módosított szakmai programját.

2. felkéri a Polgármestert, hogy a döntésről a Bischitz Johanna Integrált Humán Szolgáltató Központ igazgatóját értesítse.

1. Felelős: Niedermüller Péter polgármester

Határidő: 1. pont tekintetében 2024. november 18.

2. pont tekintetében 2024. november 25.

Budapest, 2024. november 5.

Gyuris Gabriella

Humánszolgáltató Iroda vezetője

Előterjesztés melléklete:

Bischitz Johanna Integrált Humán Szolgáltató Központ igazgatójának levele

Határozati javaslat melléklete:

Varázsdoboz Fejlesztő Központ és Játszóház módosított szakmai programja